Gilgamesh, verskoning indien die verwysing na jou oorgekom het asof jy alleenlik isoleer was, die bedoeling was egter om die loopgrawe waarin die onderskeie opponente hul bevind te identifiseer as verteenwoordigend van godsdiensdebat en dalk so enige ander tipe van debat waar daar geen ruimte vir ’n middeweg is waar argumente kan ontmoet, maar dit is ’n idealistiese versugting en nie hoe die werklikheid daarna uitsien.
Bogenoemde is ’n voorbeeld van die loopgrawe soos dit daarna kan uitsien. Wat egter verstommend is dat Comestor bogenoemde opvolg met ’n skrywe waarin daar voorspraak gemaak word vir die aanvaarding van Godsdienstige waardes maar sonder die onderbou van God.
Die doel van hierdie brief is egter om kommentaar te lewer oor die feit dat die ongelowige nie insig tot geloof kan kry nie en dat dit volgens die argument van Kobus ’n geslote onderwerp vir die buitestaander is.
In die lig daarvan kan daar verwys word na ’n versameling getiteld, Conversations on Religion waarin geleentheid gegee word aan Jood, Moslem, Christen, Boeddhis en ook die ateïs om die volgende stel vrae te antwoord. Die antwoorde daarop sal vir enige leser daarvan insig bied tot die bestaan van die gelowige en die ongelowige.
Dit is van die kern vrae wat na vore kom. Rowan Williams het ’n ander stel vrae as Alister McGrath of Julia Neuberger aangesien die vrae voorsiening maak vir die stroming waarin die persoon hom / haar bevind en ook voorsiening maak vir kwessies spesifiek tot die persoon.